《赴淮海道任留别镇江士绅 其一》
清代·黎世序

梅华驿路送征骖，诗思离情两不堪。宦迹几曾经海畔，花时何忍别江南。

生徒染翰邀人住，父老持觞劝客酣。一种消魂南浦意，江淹作赋未曾谙。

作者简介：（1773—1824）清河南罗山人，初名承惠，字湛溪。嘉庆元年进士，知江西星子县，调南昌。官至南河河道总督。治河方略以蓄清敌黄、束水攻沙、种植柳树为主。卒谥襄勤。有《河上易注》、《湛溪文集》。